http://www.loc.gov/mods/v3 http://www.loc.gov/standards/mods/v3/mods-3-2.xsd
Η βιβλιοθήκη διαθέτει τα ετήσια φύλλα δεμένα σε τόμους.
Η Εφημερίς της Κυβερνήσεως ιδρύθηκε με το Βασιλικό Διάταγμα αριθ. 2 της 1/13 Φεβρουαρίου 1833. Η έκδοσή της ξεκίνησε στις 28 Φεβρουαρίου 1833, ενώ από το 2010 και την θέσπιση του Ν.3861/2010, άρθρο 7, προσφέρεται μέσω της διαδικτυακής ιστοσελίδας του Εθνικού Τυπογραφείου ελεύθερη πρόσβαση σε όλα τα τεύχη της.
Η Εφημερίδα της Κυβερνήσεως εκδίδεται σε δώδεκα τεύχη με αυτόνομη αρίθμηση Φύλλων, η οποία ξεκινά από το 1 στην αρχή κάθε έτους, με συνεχιζόμενη αρίθμηση των σελίδων μεταξύ των Φύλλων κάθε τεύχους, εκτός του τεύχους ΑΕ-ΕΠΕ και ΓΕΜΗ, όπου η αρίθμηση των σελίδων γίνεται για κάθε αριθμό Φύλλου ξεχωριστά. Τα πρώτα τέσσερα αριθμούνται σε Τεύχος Πρώτο, Τεύχος Δεύτερο, Τεύχος Τρίτο και Τεύχος Τέταρτο, που συμβολίζονται με ελληνική αρίθμηση (Α΄, Β΄, Γ΄ και Δ΄, αντίστοιχα), ενώ τα υπόλοιπα από την ειδικότερη ύλη τους.